Непомнящих Лев Моисеевич

Непомнящих Лев Моисеевич (25 февраль 1937 йыл — 23 август 2015 йыл) — СССР һәм Рәсәй патологоанатомы, Рәсәй Медицина фәндәре академияһының ағза-корреспонденты (2004), Рәсәй Фәндәр академияһының ағза-корреспонденты (2014).

 Биографияһы 
Лев Моисеевич Непомнящих 1937 йылдың 25 февралендә Украина ССР-ының Сумы өлкәһенең Ромны ҡалаһында тыуған.

1963 йылда Новосибирск медицина институтын тамамлаған, артабан патологик анатомия буйынса махсуслашҡан һәм Новосибирск 2-се ҡала клиник дауаханаһының патологоанатомия бүлеге мөдире итеп тәғәйенләнә, унда прозектура һәм патоморфологик лаборатория ойоштора.

1966 йылда — «Гистохимия и морфология острой ишемии миокарда в эксперименте и клинике» темаһына  кандидатлыҡ диссертацияһын яҡлай.

1968 йылдан алып — Новосибирск дәүләт медицина институтының патологик анатомия кафедраһында эшләй.

1970 йыл — СССР МФА Себер филиалының Клиник һәм эксперименталь институтында патоморфология һәм морфометрия бүлеге һәм патологик анатомия лабораторияһын ойоштороуҙың инициаторы була.

1986 йылда —  «Морфогенез и ультраструктурные основы общепатологических процессов в сердце: комплексное патологоанатомическое и экспериментальное исследование» темаһына докторлылыҡ диссертацияһын яҡлай.

1987 йылда — профессор дәрәжәһе бирелә.

1992 йылда — РМФА-ның Себер төбәк патологи яһәм патоморфология бүлеген (хәҙер Молекуляр патология һәм патоморфология институты) ойоштора һәм 2015 йылға тиклем уның директоры, ә артабан — ғилми етәксеһе була.

2004 йылда РМФА ағза-корреспонденты итеп һайлана.

2014 йыл — Рәсәй ФА ағза-корреспонденты.

2015 йылдың 23 авгусында Новосибирскиҙа вафат була.

 Фәнни эшмәкәрлеге 
Морфологтар һәм патологоанатомдарҙың Себер фәнни мәктәбенә нигеҙ һалыусы, кардиология  патологияһы өлкәһе белгесе.

Бер нисә көнүҙәк медик-биологик проблемаларҙы эшкәрткән, атап әйткәндә, киҫкен һәм хроник йөрәктең етешмәйсә эш ләү е барлыҡҡа килеүенең молекуляр-күҙәнәк һәм  ультраструктуралы механизмын, индукциялы һәм патология процестарын ың хроник формаға әйләнеүен һәм регенераторлы реакциялар ҙың индукцияһын, структура нигеҙҙәренң экстремаль экология факторҙарына адаптацияһын тикшерә.

500-ҙән ашыу фәнни эш авторы; 6 асыштың авторы һәм авторҙашы, 23 монография, 3 юғары уҡыу йорттарында медицина патологик анатомияһы буйынса уҡытыусылар өсөн методик әсбаптар авторы, уйлап табыу патенттарына эйә.

Уның етәкселегендә 60-тан ашыу кандидатлыҡ һәм 28 докторлыҡ диссертациялары яҡлаған.

Рәсәйҙең Пирогов милли комитеты вице-президенты, Европа тәбиғи фәндәр академияһы вице-президенты, кеше морфологияһы буйынса РМФА-ның Ғилми советы ағзаһы, проблемалы «Морфология» комиссияһы рәйесе урынбаҫары, Алыҫ Көнсығыш һәм Төньяҡ сиге, Себер медицинаһы проблемалары буйынса Тармаҡ-ара ғилми советтың рәйес урынбаҫары, Рәсәй патологоанатомдар йәмғиәте президиумы ағзаһы,  «Бюллетень экспериментальной биологии и медицины», «Клеточные технологии в биологии и медицине», «Сибирский научный вестник»    журналдары мөхәрририәт коллегияларының ағзаһы  һәм «Архив патологии» һәм «Библиотека патологоанатома» журналдарының мөхәрририәт советы ағзаһы.

 Маҡтаулы исемдәре һәм башҡа бүләктәре 
 Рәсәй Федерацияһының атҡаҙанған фән эшмәкәре (1993)
 К. Э. Циолковский исемендәге миҙал (1990) — ғилми эшмәкәрлеге өсөн
 Академик С. П. Королев исемендәге миҙал (2002)
 РМФА-ның медицина буйынса Н. И. Пирогов исемендәге премияһы дипломы һәм алтын миҙалы (1994) — эштәр циклы өсөн, шул иҫәптән «Морфогенез важнейших общепатологических процессов в сердце» монографияһы өсөн (1991)

 Иҫкәрмәләр 

 Һылтанмалар 

 Непомнящих Лев Моисеевич (25.02.1937–23.08.2015), основатель института. (Институт молекулярной патологии и патоморфологии) (неопр.).  pathomorphology.ru. Дата обращения 30 ноября 2019.

Категория:Википедия:Статьи с переопределением значения из Викиданных
Категория:Рәсәй Федерацияһының атҡаҙанған фән эшмәкәрҙәре
Категория:Медицина фәндәре докторҙары
Категория:Новосибирскиҙа вафат булғандар
Категория:Алфавит буйынса шәхестәр
Категория:2015 йылда вафат булғандар
Категория:23 августа вафат булғандар
Категория:1937 йылда тыуғандар
Категория:25 февралдә тыуғандар